

REPUBLIKA HRVATSKA

SISAČKO-MOSLAVAČKA ŽUPANIJA

O P Ć I N A L E K E N I K

OPĆINSKI NAČELNIK

KLASA: 372-01/23-01/17

URBROJ:2176/12-02-23-01

Lekenik, 17. ožujka 2023.

**OPĆINSKO VIJEĆE**

PREDMET**: Prijedlog Pravilnika o dodjeli općinskih prostora na korištenje udrugama na**

**području Općine Lekenik,**

**-** dostavlja se na usvajanje

**OBRAZLOŽENJE:**

**PRAVNI TEMELJ:**

Sadržan je u odredbama članka 48. stavka 3. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 1. stavka 5. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine«, broj 26/15 i 37/21) i članka 34. Statuta Općine Lekenik (»Službeni vjesnik«, broj 9/21).

**NADLEŽNOST ZA DONOŠENJE**: OPĆINSKO VIJEĆE

**PREDLAGATELJ:** OPĆINSKI NAČELNIK

**RADNA SKUPINA KOJA JE IZRADILA PRIJEDLOG ODLUKE:** Ivan Mužek, Pročelnik Jedinstvenog upravnog odjela, Davorka Katarina Podnar, Referent za poslove vijeća, socijalnu skrb, društvene djelatnosti i projekte i Ljilja Mikočević Dolovčak, Viši stručni suradnik za javnu nabavu, naplatu potraživanja, komunalno gospodarstvo i projekte

**TEMELJNA PITANJA KOJA TREBA** **UREDITI ODLUKOM**

Ovim se Pravilnikom utvrđuju uvjeti, mjerila i postupci za dodjelu prostora u vlasništvu Općine Lekenik na području Općine Lekenik na korištenje udrugama i drugim organizacijama civilnog društva za provođenje aktivnosti od interesa za opće dobro.

**OCJENA STANJA I OBRAZLOŽENJE**

Postoji potreba dodjele prostorija udrugama i drugim organizacijama civilnog društva posebice onih u novoobnovljenom Društvenom domu Lekenik i Turističkom centru. Sukladno zakonskim propisima, prostorije u vlasništvu jedinica lokalne i područne (regionalne) samouprave mogu se dodijeliti udrugama putem javnog natječaja po unaprijed određenim kriterijima i u postupku koji se propisuje ovakvom odlukom, tj. pravilnikom.

**OCJENA SREDSTAVA POTREBNIH ZA PROVOĐENJE OVE ODLUKE**

Za provedbu ove Odluke osigurana su sredstva u Proračunu Općine Lekenik.

**IZVJESTITELJ**: Općinski načelnik

OPĆINSKI NAČELNIK

Ivica Perović, ing.prom.